5. Forslag til lokalplan nr. 430 [adresse] naturcenter i Hinnerup og tillæg nr. 18 til 
Kommuneplan 2021-32 (Åben)
Tidl. politisk behandling PL-U, 10.08.23, pkt. 2
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 430 [adresse] naturcenter i Hinnerup” og 
”Forslag til tillæg nr. 18 til Kommuneplan 2021-32” med henblik på, at planforslagene efterfølgende 
fremlægges i offentlig høring.
Planforslagene tager udgangspunkt i en helhedsplan for området ved [adresse], som beskriver 
perspektiverne i etablering af et samlet naturcenter med faciliteter til såvel spejdercentret som en 
kommende skovbørnehave. En stor del af naturcentret faciliteter vil desuden kunne anvendes af 
kommunens øvrige borgere.
Formålet med lokalplanen er at skabe mulighed for at der kan ske modernisering af [adresse] 
Spejdercenter, samt etablere en skovbørnehave i området.
Lokalplanområdet udgør ca. 16 ha beliggende syd for boligområdet ved [adresse] i Hinnerup. Hele 
området har karakter af et naturområde med fredskovspligt på dele af arealerne mod øst. 
VURDERING
Dele af lokalplanområdet er omfattet af rammeområde 2.RE.5 i Kommuneplan 2021-32, der er udlagt til 
rekreativt område til fritidsformål, og den resterende del er ikke kommuneplanlagt. Der er sideløbende med 
lokalplanen udarbejdet et tillæg til kommuneplanen, der muliggør lokalplanlægning for en skovbørnehave.
Lokalplanen har særligt lagt vægt på:

At området er et attraktivt naturområde 

At bygninger indpasses i naturområdet 

At der etableres stiforbindelser, som forbinder området til de omkringliggende boligområder

At adgangsvejen til skovbørnehaven og [adresse] forbedres.
Dele af lokalplanområdet, som er erhvervet af Favrskov Kommune, vil være omfattet af kommunens 
almindelige forpligtelser om pesticidfri drift.
ØKONOMI
I Budget 2024-27 er der afsat et rådighedsbeløb på 2 mio. kr. i 2024, samt henholdsvis 8 og 6 mio. kr. i 
2025 og 2026 til etablering af en skovbørnehave med naturcenterfaciliteter i Moselundområdet (A-309).
Realiseringen af lokalplanen vil medføre yderligere udgifter til etablering af en ny adgangsvej og 
vejtilslutning til [adresse], samt anlæg af en stiforbindelse fra nord.
Byråd
27. august 2024  19:00
[adresse]: Kristina Schultz
Dok-ID: 3734535
Sagsbehandler: kkro
INDDRAGELSE
Borgerinddragelse og kommunikation om lokalplanforslaget og forslag til kommuneplantillæg nr. 18 sker 
efter reglerne i planloven. Det er et selvstændigt mål med planloven, at offentligheden i videst muligt omfang 
inddrages i planlægningsarbejdet.
Lokalplanforslaget og forslag til kommuneplantillæg nr. 18 skal efter godkendelse offentliggøres ved 
annoncering på kommunens hjemmeside med en høringsfrist, som Teknik og Miljø anbefaler fastlagt til otte 
uger.
Der har i tilknytning til udarbejdelsen af lokalplanen været afholdt møder med en gruppe beboere på 
Skovstien nord for lokalplanområdet. Møderne har omhandlet tilpasning af adgangen til området samt 
placeringen af parkeringspladser i tilknytning hertil. 
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 430 [adresse] naturcenter i Hinnerup” og ”Tillæg nr. 18 til Kommuneplan 
2021-32” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 13. august 2024:
Fraværende: Ingen
Indstilles godkendt med mindre redaktionelle ændringer og den tilføjelse, at sidste afsnit i § 5.1 med 
overskriften ”Parkering” ændres til: ”Der skal anlægges et parkeringsareal med fast belægning til mindst 40 
parkeringspladser, inden for det på Kortbilag 2 med særlig signatur viste areal. Parkeringspladsen skal 
afskærmes med beplantning og træer.”
Der er til referatet tilføjet et nyt Kortbilag 2, der erstatter det oprindelige Kortbilag 2 på side 20 i bilag 1.
Borgmestersekretariatet, 15. august 2024:
Forslaget til lokalplan (bilag 1) er opdateret i medfør af de justeringer, som blev aftalt på mødet i [adresse] og 
Landdistriktsudvalget 13. august 2024.  
Økonomiudvalget, 19. august 2024:
Fraværende: Ingen
Indstillingen fra Plan- og Landdistriktsudvalget indstilles godkendt.
Byrådet, 27. august 2024:
Fraværende: Cathrine Brandt
Godkendt.  
Bilag

Forslag til lokalplan nr. 430 [adresse] naturcenter i Hinnerup (3768696)

Tillæg nr. 18 til Kommuneplan 2021-32 (3746019)
